Joe Rogan

Elämä| Syntynyt | 
11. elokuuta 1967View and modify data on Wikidata  (55 vuotta)NewarkView and modify data on Wikidata   |
| Ammatti | 
stand up -koomikko View and modify data on Wikidata  |
| Puoliso | 
Jessica Ditzel |

Muita tietoja| Jäsen | 
intellectual dark web (käännä suomeksi) View and modify data on Wikidata  |
| Verkkosivusto | 
joerogan.comView and modify data on Wikidata  |
| Palkinnot | 
Time 100 (2022)View and modify data on Wikidata  |

muokkaa - muokkaa wikitekstiä - muokkaa WikidataaTietolaatikon dokumentaatioNäytä Wikidatasta tulevat arvot

**Joseph James "Joe" Rogan** (s. 11. elokuuta 1967 Newark, New Jersey, Yhdysvallat) on yhdysvaltalainen juontaja, näyttelijä, urheiluselostaja ja stand up -koomikko. Roganin isännöimä *The Joe Rogan Experience* -podcast lukeutuu maailman menestyneimpiin podcasteihin, saavuttaen miljoonia kuuntelijoita jaksoittain. Lisäksi Rogan on tunnettu yhdysvaltalaisen Ultimate Fighting Championship -vapaaottelupromootion asiantuntijakommentaattorina, sekä *Pelkokerroin*-ohjelman juontajana. Suuren yleisön tietoisuuteen Rogan nousi 1990-luvulla näyteltyään *NewsRadio*-tilannekomediasarjassa sähköteknikko Joe Garellia.

Elämä ja ura
------------

Rogan on enimmäkseen amerikanitalialaista syntyperää, mutta hänellä on myös amerikanirlantilaisia sukujuuria. Hänen isoisänsä oli Irlannista Yhdysvaltoihin saapunut siirtolainen. Rogan on My Chemical Romance -yhtyeestä tunnettujen Gerard ja Mikey Wayn serkku.

Vuonna 2008 Rogan ja hänen tuleva vaimonsa Jessica saivat tytön. Pari meni seuraavana vuonna naimisiin, ja vuonna 2010 Rogan ilmoitti että heille syntyy toinenkin lapsi. Roganilla on myös tytärpuoli hänen vaimonsa Jessican edellisestä suhteesta.

Rogan on saanut roomalaiskatolisen kasvatuksen mutta hän kertoi vuonna 2010 Alex Jonesin radio-ohjelmassa, ettei se merkitse hänelle mitään, koska hän pitää uskontoja ihmisten luomina. Roganin toistuva aihe stand up -esityksissä, sekä myös hänen omassa elämässään on kannabis sekä psykedeelit, kuten psilosybiini ja DMT. Rogan tukee kannabiksen lääke- ja viihdekäyttöä. Hän esiintyy myös kannabisaiheisessa dokumenttielokuvassa *The Union: The Business Behind Getting High*. Rogan vieraili 2010 julkaistussa History Channelin dokumentissa, *Marijuana: A Chronic History*, lääkekannabiksen laillistamisen puolestapuhujana. Hän toimi myös juontajana vuoden 2010 dokumentissa *DMT: The Spirit Molecyle*.

Komedianauhoituksia
-------------------

* *I'm Gonna Be Dead Someday* (CD, 22. elokuuta 2000)
* *Live from the Belly of the Beast* (DVD ja CD, 2001)
* *Joe Rogan: Live* (DVD, 2006)
* *Shiny Happy Jihad* (CD, 10. huhtikuuta 2007)
* *Talking Monkeys in Space* (CD & DVD, 2010)

Televisiosarjoja
----------------

* *NewsRadio* (1995–1999) – Joe Garelli, mekaanikko
* *The Ultimate Fighting Championship* (1997–) – kommentaattori
* *Pelkokerroin* (2001–2006, 2011–2012) – ohjelman juontaja
* *Joe Rogan Questions Everything* (2013)

The Joe Rogan Experience -podcast
---------------------------------

*Pääartikkeli: The Joe Rogan Experience*
Rogan on kerännyt mainetta *The Joe Rogan Experience* -podcastilla, jota hän tekee Brian Redbanin kanssa. Podcastin ensimmäinen osa julkaistiin 24. joulukuuta 2009.

Podcast on luonteeltaan keskusteluohjelma, jossa vierailee Roganin ystäviä, tunnettuja muusikoita, stand up -koomikkoja sekä monien eri alojen asiantuntijoita ja tieteentekijöitä. Podcastissa keskustellaan kaikesta maan ja universumin väliltä, kuten psykedeeleistä, virallisen historiankirjoituksen ulkopuolisesta historiantutkimuksesta sekä ajankohtaisista tapahtumista kaihtamatta näkökulmia ja yksityiskohtia joita tavallisissa uutisissa ei juuri näe.

Toukokuussa 2020 Rogan ilmoitti Spotify Technology SA:n ostaneen yksinoikeuden ohjelmaan. *The Joe Rogan Experience* on kuunneltavissa ainoastaan Spotifyn kautta syyskuusta 2020 tammikuuhun 2021. Sopimuksen arvoksi on arvioitu yli 100 miljoonaa Yhdysvaltain dollaria.

Lähteet
-------

1. ↑  Black Belt. Tieto on haettu Wikidatasta.
2. ↑  Freebase Data Dumps, GoogleView and modify data on Wikidata. Tieto on haettu Wikidatasta.
3. ↑ . Tieto on haettu Wikidatasta.
4. ↑  Opinion | Meet the Renegades of the Intellectual Dark Web - The New York Times (viitattu 11. toukokuuta 2023). Tieto on haettu Wikidatasta.
5. ↑  Richest Celebrities: Joe Rogan: Biography & Net Worth *Richest Celebrities*.  1.4.2017. Viitattu 10.2.2019. (englanniksi)
6. 1 2  Joe Rogan: @pricecavs It is. My grandfather on my father's side, Pappy Rogan is straight off the boat from Ireland. I'm 3/4 Italian 1/4 Irish. *@joerogan*.  25.6.2011. Viitattu 10.2.2019. (englanniksi)
7. ↑  Reilly, Nick: Joe Rogan and My Chemical Romance’s Gerard Way are cousins *nme.com*.  31.10.2019. Viitattu 28.6.2022. (englanniksi)
8. ↑  DMT: The Spirit Molecule Internet Movie Database (englanniksi)
9. ↑  YouTubessa
10. ↑  Steele, Anne: Spotify Strikes Podcast Deal With Joe Rogan Worth More Than $100 Million. (Arkistoitu 19.5.2020) *The Wall Street Journal*, 19.5.2020.  Dow Jones & Company. ISSN 2574-9579. Artikkelin verkkoversio. Viitattu 31.7.2020.  (englanniksi)

Aiheesta muualla
----------------

Wikisitaateissa on kokoelma sitaatteja aiheesta ***Joe Rogan***. 

* Joe Roganin virallinen sivusto (englanniksi)
* Joe Rogan Internet Movie Databasessa. (englanniksi)
* Pelkokerroin-ohjelma NBC:n sivuilla (englanniksi)

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Yhdysvallat

 |
|  |
| Taiteenala | 
* MusicBrainz

 |
|  |
| Muut | 
* Europeana

 |

 |